CELEX: 62011CN0521
Language: el
Date: 2011-10-12 00:00:00
Title: Υπόθεση C-521/11: Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Αυστρία) στις 12 Οκτωβρίου 2011 — Amazon.com International Sales Inc. κ.λπ. κατά Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/27
            
         
      Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Αυστρία) στις 12 Οκτωβρίου 2011 — Amazon.com International Sales Inc. κ.λπ. κατά Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH
      (Υπόθεση C-521/11)
      (2012/C 25/46)
      Γλώσσα διαδικασίας: η γερμανική
      
         Αιτούν δικαστήριο
      
      Oberster Gerichtshof
      
         Διάδικοι στην υπόθεση της κύριας δίκης
      
      
         Ενάγουσες: Amazon.com International Sales Inc., Amazon EU Sàrl, Amazon.de GmbH, Amazon.com GmbH, in Liquidation, Amazon Logistik GmbH
      
         Εναγομένη: Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH
      
         Προδικαστικά ερωτήματα
      
      
                  1)
               
               
                  Μπορεί να θεωρηθεί ότι εξασφαλίζει «δίκαιη αποζημίωση», κατά την έννοια του άρθρου 5, παράγραφος 2, στοιχείο β', της οδηγίας 2001/29/ΕΚ, εθνική ρύθμιση βάσει της οποίας
                  
                              α)
                           
                           
                              οι δικαιούχοι, κατά τον ορισμό του άρθρου 2 της οδηγίας 2001/29/ΕΚ, μπορούν να προβάλουν αποκλειστικά μέσω εταιρίας συλλογικής διαχειρίσεως αξίωση για καταβολή εύλογης αμοιβής κατά του προσώπου που στο πλαίσιο επιχειρηματικής δραστηριότητας θέτει πρώτο σε κυκλοφορία στην ημεδαπή, έναντι αμοιβής, υλικούς φορείς που είναι κατάλληλοι για την αναπαραγωγή των έργων των δικαιούχων,
                           
                        
                              β)
                           
                           
                              η εν λόγω αξίωση υφίσταται ανεξαρτήτως του αν το υλικό τίθεται σε κυκλοφορία με παράδοση σε εμπόρους-μεσίτες, σε φυσικά ή νομικά πρόσωπα για ιδιωτική χρήση ή σε φυσικά πρόσωπα για ιδιωτική χρήση,
                           
                        
                              γ)
                           
                           
                              εντούτοις, όποιος χρησιμοποιεί τους υλικούς φορείς για σκοπούς αναπαραγωγής με συναίνεση του δικαιούχου ή τους επανεξάγει πριν από την πώλησή τους στον τελικό καταναλωτή, δικαιούται να ζητήσει από την εταιρία συλλογικής διαχειρίσεως την επιστροφή της αμοιβής;
                           
                        
            
                  2)
               
               
                  Σε περίπτωση αρνητικής απαντήσεως στο πρώτο ερώτημα:
                  
                              2.1.
                           
                           
                              Μπορεί να θεωρηθεί ότι εξασφαλίζεται «δίκαιη αποζημίωση», κατά την έννοια του άρθρου 5, παράγραφος 2, στοιχείο β', της οδηγίας 2001/29/ΕΚ, όταν η περιγραφόμενη στο πρώτο ερώτημα αξίωση υφίσταται μόνον εφόσον οι υλικοί φορείς διατίθενται σε φυσικά πρόσωπα τα οποία τους χρησιμοποιούν για αναπαραγωγές με σκοπό την ιδιωτική χρήση;
                           
                        
                              2.2.
                           
                           
                              Σε περίπτωση καταφατικής απαντήσεως στο πρώτο ερώτημα:
                              Όταν οι υλικοί φορείς διατίθενται σε φυσικά πρόσωπα, πρέπει να τεκμαίρεται μέχρις αποδείξεως του εναντίου ότι χρησιμοποιούνται για αναπαραγωγές με σκοπό την ιδιωτική χρήση;
                           
                        
            
                  3)
               
               
                  Σε περίπτωση καταφατικής απαντήσεως στο πρώτο ερώτημα ή στο πρώτο σκέλος του δεύτερου ερωτήματος:
                  Συνάγεται από το άρθρο 5 της οδηγίας 2001/29/ΕΚ ή από άλλη διάταξη του δικαίου της Ένωσης ότι η προβαλλόμενη από εταιρία συλλογικής διαχειρίσεως αξίωση προς καταβολή δίκαιης αποζημιώσεως δεν υφίσταται, όταν η εταιρία συλλογικής διαχειρίσεως υποχρεούται από τον νόμο να διαθέτει το ήμισυ των εσόδων όχι στους δικαιούχους, αλλά για κοινωνικούς και πολιτιστικούς σκοπούς;
               
            
                  4)
               
               
                  Σε περίπτωση καταφατικής απαντήσεως στο πρώτο ερώτημα ή στο πρώτο σκέλος του δεύτερου ερωτήματος:
                  Προσκρούει η προβαλλόμενη από εταιρία συλλογικής διαχειρίσεως αξίωση προς καταβολή δίκαιης αποζημιώσεως είτε στη διάταξη του άρθρου 5, παράγραφος 2, στοιχείο β', της οδηγίας 2001/29/ΕΚ είτε σε άλλη διάταξη του δικαίου της Ένωσης, όταν ήδη έχει καταβληθεί δίκαιη αποζημίωση για την κυκλοφορία υλικών φορέων σε άλλο κράτος, έστω και αν η καταβολή αυτή έγινε βάσει κανόνα αντίθετου προς το δίκαιο της Ένωσης;